Avis juridique important

|

31997L0018

Komission direktiivi 97/18/EY, annettu 17 päivänä huhtikuuta 1997, sen määräajan lykkäämisestä, jonka jälkeen on kiellettyä käyttää eläinkokeita kosmeettisten valmisteiden ainesosien tai niiden yhdistelmien testaamiseen (ETA:n kannalta merkityksellinen teksti)

Virallinen lehti nro L 114 , 01/05/1997 s. 0043 - 0044

KOMISSION DIREKTIIVI 97/18/EY,annettu 17 päivänä huhtikuuta 1997,sen määräajan lykkäämisestä, jonka jälkeen on kiellettyä käyttää eläinkokeita kosmeettisten valmisteiden ainesosien tai niiden yhdistelmien testaamiseen (ETA:n kannalta merkityksellinen teksti) EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon kosmeettisia valmisteita koskevan jäsenvaltioiden lainsäädännön lähentämisestä 27 päivänä heinäkuuta 1976 annetun neuvoston direktiivin 76/768/ETY (1), sellaisena kuin se on viimeksi muutettuna komission direktiivillä 97/1/EY (2), ja erityisesti sen 4 artiklan 1 kohdan i alakohdan,on kuullut kosmetiikka-alan tiedekomiteaa,sekä katsoo, ettädirektiivin 76/768/ETY pääasiallisena tavoitteena on kansanterveyden turvaaminen, ja tämän vuoksi on välttämätöntä tehdä tiettyjä toksisuustestejä kosmeettisiin valmisteisiin sisältyvien ainesosien ja niiden yhdistelmien turvallisuuden arvioimiseksi ihmisten terveydelle,direktiivin 76/768/ETY 4 artiklan 1 kohdan i alakohdan mukaisesti jäsenvaltioiden on kiellettävä sellaisten kosmeettisten valmisteiden saattaminen markkinoille, jotka sisältävät direktiivin vaatimusten täyttämiseksi 1 päivän tammikuuta 1998 jälkeen eläinkokeilla testattuja ainesosia tai niiden yhdistelmiä,kyseisen säännöksen toisessa alakohdassa säädetään, että komission on esitettävä luonnos toimenpiteistä tämän määräajan lykkäämiseksi, jos eläinkokeita tyydyttävällä tavalla korvaavien menetelmien kehittämisessä ei ole edistytty riittävästi, ja erityisesti, jos pyrkimyksistä huolimatta vaihtoehtoisilla koemenetelmillä ei ole voitu tieteellisesti osoittaa saavutettavan vastaavaa kuluttajansuojan tasoa, Taloudellisen yhteistyön ja kehityksen järjestön (OECD) ohjeet toksisuustesteistä huomioon ottaen,vaihtoehtoisia koemenetelmiä koskeva tutkimus on edistynyt erityisesti ihon läpäisevän imeytymisen ja silmiin ja ihoon kohdistuvien paikallisten riskien osalta; mitään vaihtoehtoista koemenetelmää ei vielä voitu validoida tieteellisesti; OECD ei ole vielä hyväksynyt ohjeita asianmukaisista toksisuustesteistä vaihtoehtoisten koemenetelmien alalla,tämänhetkinen tilanne ei todennäköisesti muutu ennen 1 päivää tammikuuta 1998; tämän vuoksi olisi lykättävä direktiivin 76/768/ETY 4 artiklan 1 kohdan i alakohdassa säädettyä määräaikaa kyseisen säännöksen toisen alakohdan mukaisesti,direktiivissä 76/768/ETY säädetään, että määräaikaa on lykättävä riittävästi, kuitenkin vähintään kahdella vuodella; tämän vuoksi on säädettävä 1 päivän tammikuuta 2000 jälkeisestä määräajasta; tällä hetkellä on erittäin vaikeaa ennustaa päivämäärää, jolloin on saatu tieteellisesti validoitua tietyt vaihtoehtoiset koemenetelmät, joiden tarkoituksena on testata tiettyjen ainesosien tai niiden yhdistelmien turvallisuutta ihmisten terveydelle,on kuitenkin ennustettavissa, että vaihtoehtoisia koemenetelmiä saadaan vähitellen käyttöön ihon läpi tapahtuvan imeytymisen, valoärsytyksen, silmä-ärsytyksen ja ihoärsytyksen osalta,säännöksen tavoitteen huomioon ottaen tieteellistä uudelleenarviointia ei pidä lykätä liikaa; tässä vaiheessa olisi siis vahvistettava määräaika, jota ennen mikään vaihtoehtoinen koemenetelmä ei todennäköisesti ole läpäissyt riittävää tieteellistä validointia,on siis aiheellista lykätä määräaikaa 30 päivään kesäkuuta 2000,näissä olosuhteissa ei ole mahdollista vahvistaa määräaikaa, joka antaisi varmuuden siitä, että eläinkoekielto voitaisiin panna täytäntöön tiettynä päivänä; tämän vuoksi komissio voi harjoittaa sille direktiivin 4 artiklan 1 kohdan i alakohdassa myönnettyä toimivaltaa vain osittain,olisi siis säädettävä, että komissio esittää uuden luonnoksen toimenpiteiksi artiklassa säädetyin edellytyksin,päivämäärän lykkäämisellä ei kuitenkaan estetä sitä, että mahdollisuuksien mukaan ja erityisesti turvauduttaessa seulontatesteihin pyritään vähentämään eläinten määrää ja niiden kärsimyksiä,olisi toimittava kaikin keinoin eläinkokeille vaihtoehtoisten koemenetelmien kehittämiseksi, validoimiseksi ja hyväksymiseksi; Euroopan yhteisön perustamissopimuksen 130 f artiklan 3 kohdan ja tutkimusta koskevan neljännen puiteohjelman määräysten mukaisesti komission on toteutettava tarvittavat toimenpiteet eläinkokeille vaihtoehtoisten koemenetelmien tutkimuksen ja validoinnin edistämiseksi kosmeettisten valmisteiden ainesosien ja niiden yhdistelmien testaamisessa, jatässä direktiivissä säädetyt toimenpiteet ovat kosmetiikka-alan kauppaa koskevien teknisten esteiden poistamiseksi tarkoitettujen direktiivien tekniseen kehitykseen mukauttamista käsittelevän komitean lausunnon mukaiset,ON ANTANUT TÄMÄN DIREKTIIVIN:1 artikla Korvataan direktiivin 76/768/ETY 4 artiklan 1 kohdan i alakohdassa säädetty määräaika "1 päivän tammikuuta 1998" määräajalla "30 päivän kesäkuuta 2000".2 artikla Jos eläinkokeita tyydyttävällä tavalla korvaavien vaihtoehtoisten koemenetelmien kehittämisessä ei edistytä riittävästi, erityisesti jos vaihtoehtoisia koemenetelmiä ei voida kaikista kohtuullisista pyrkimyksistä huolimatta validoida tieteellisesti niin, että ne tarjoaisivat vastaavan kuluttajansuojan tason ottaen huomioon Taloudellisen kehityksen ja yhteistyön järjestön (OECD) ohjeet toksisuustesteistä, komission on esitettävä direktiivin 76/768/ETY 10 artiklassa säädetyn menettelyn mukaisesti ennen 1 päivää tammikuuta 2000 luonnos toimenpiteiksi, joiden tarkoituksena on lykätä ensimmäisessä artiklassa tarkoitettua määräaikaa niiden koemenetelmien osalta, joille vaihtoehtoisten koemenetelmien kehittämisessä ei ole edistytty riittävästi. Komission on kuultava kosmetiikka-alan tiedekomiteaa ennen tämän toimenpideluonnoksen tekemistä.3 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä joulukuuta 1997. Niiden on ilmoitettava tästä viipymättä komissiolle.Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään.2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle.4 artikla Tämä direktiivi tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.5 artikla Tämä direktiivi on osoitettu kaikille jäsenvaltioille.Tehty Brysselissä 17 päivänä huhtikuuta 1997.Komission puolestaEmma BONINOKomission jäsen(1) EYVL N:o L 262, 27.9.1976, s. 169(2) EYVL N:o L 16, 18.1.1997, s. 85


Avis juridique important

|

32000L0028

Euroopan parlamentin ja neuvoston direktiivi 2000/28/EY, annettu 18 päivänä syyskuuta 2000, luottolaitosten liiketoiminnan aloittamiseen ja harjoittamiseen liittyvän direktiivin 2000/12/EY muuttamisesta

Virallinen lehti nro L 275 , 27/10/2000 s. 0037 - 0038

Euroopan parlamentin ja neuvoston direktiivi 2000/28/EY,annettu 18 päivänä syyskuuta 2000,luottolaitosten liiketoiminnan aloittamiseen ja harjoittamiseen liittyvän direktiivin 2000/12/EY muuttamisestaEUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 47 artiklan 2 kohdan ensimmäisen ja kolmannen virkkeen,ottavat huomioon komission ehdotuksen(1),ottavat huomioon talous- ja sosiaalikomitean lausunnon(2),ottavat huomioon Euroopan keskuspankin lausunnon(3),noudattavat perustamissopimuksen 251 artiklassa määrättyä menettelyä(4),sekä katsovat seuraavaa:(1) Perustamissopimuksen tavoitteiden mukaisesti on toivottavaa edistää luottolaitosten toiminnan sopusointuista kehitystä koko yhteisössä, erityisesti sähköisen rahan liikkeeseenlaskun osalta.(2) Tiettyjen laitosten toiminta rajoittuu pääasiassa sähköisen rahan liikkeeseenlaskuun; sähköisen rahan liikkeeseenlaskijoiden välisen kilpailun vääristymien välttämiseksi on suotavaa, myös rahapoliittisten toimien soveltamisen kannalta, että nämä laitokset liitetään direktiivin 2000/12/EY(5) soveltamisalaan ottaen kuitenkin sopivilla erityissäännöksillä huomioon niiden erityisluonne.(3) Näin ollen on suotavaa, että direktiivin 2000/12/EY 1 artiklassa säädetty luottolaitosten määritelmä ulotetaan näihin laitoksiin.(4) Sähköisen rahan liikkeeseenlaskijoiden liiketoiminnan aloittamisesta, harjoittamisesta ja toiminnan vakauden valvonnasta annetussa Euroopan parlamentin ja neuvoston 18 päivänä syyskuuta 2000 annetussa direktiivissä 2000/46/EY(6) määritellään sähköisen rahan liikkeeseenlaskijat.(5) Sähköisen rahan lunastettavuus on tarpeen sen haltijoiden luottamuksen varmistamiseksi,OVAT ANTANEET TÄMÄN DIREKTIIVIN:1 artiklaMuutetaan direktiivi 2000/12/EY seuraavasti:1) Korvataan 1 artiklan 1 kohdan ensimmäinen alakohta seuraavasti:"1) 'Luottolaitoksella' tarkoitetaan:a) yritystä, joka liiketoimintanaan vastaanottaa yleisöltä talletuksia tai muita takaisinmaksettavia varoja ja myöntää luottoja omaan lukuunsa; taib) 18 päivänä syyskuuta 2000 annetussa Euroopan parlamentin ja neuvoston direktiivissä 2000/46/EY tarkoitettua sähköisen rahan liikkeeseenlaskijaa(7).".2) Lisätään V osastoon artikla seuraavasti:" 33 a artiklaDirektiivin 2000/46/EY 3 artiklaa sovelletaan luottolaitoksiin.".2 artikla1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 27 päivänä huhtikuuta 2002. Niiden on ilmoitettava tästä komissiolle viipymättä.Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaus tehdään.2. Jäsenvaltioiden on toimitettava tämän direktiivin soveltamisalaan liittyvistä kysymyksistä antamansa keskeiset kansalliset säännökset kirjallisina komissiolle.3 artiklaTämä direktiivi tulee voimaan päivänä, jona se julkaistaan Euroopan yhteisöjen virallisessa lehdessä.4 artiklaTämä direktiivi on osoitettu kaikille jäsenvaltioille.Tehty Brysselissä 18 päivänä syyskuuta 2000.Euroopan parlamentin puolestaPuhemiesN. FontaineNeuvoston puolestaPuhemiesH. Védrine(1) EYVL C 317, 15.10.1998, s. 12.(2) EYVL C 101, 12.4.1999, s. 64.(3) EYVL C 189, 6.7.1999, s. 7.(4) Euroopan parlamentin lausunto, annettu 15. huhtikuuta 1999 (EYVL C 219, 30.7.1999, s. 421), vahvistettu 27. lokakuuta 1999, neuvoston yhteinen kanta, vahvistettu 29. marraskuuta 1999 (EYVL C 26, 28.1.2000, s. 12) ja Euroopan parlamentin päätös, tehty 11. huhtikuuta 2000 (ei vielä julkaistu virallisessa lehdessä).(5) Euroopan parlamentin ja neuvoston direktiivi 2000/12/EY, annettu 20 päivänä maaliskuuta 2000, luottolaitosten liiketoiminnan aloittamisesta ja harjoittamisesta (EYVL L 126, 26.5.2000, s. 1).(6) Ks. tämän virallisen lehden sivu 39.(7) EYVL L 275, 27.10.2000, s. 39.


Avis juridique important

|

31993L0005

Neuvoston direktiivi 93/5/ETY, annettu 25 päivänä helmikuuta 1993, jäsenvaltioiden avusta komissiolle ja näiden yhteistyöstä elintarvikkeita koskevien kysymysten tieteellisessä tutkimisessa

Virallinen lehti nro L 052 , 04/03/1993 s. 0018 - 0021 Suomenk. erityispainos Alue 15 Nide 12 s. 0087  Ruotsink. erityispainos Alue 15 Nide 12 s. 0087

NEUVOSTON DIREKTIIVI 93/5/ETY,annettu 25 päivänä helmikuuta 1993,jäsenvaltioiden avusta komissiolle ja näiden yhteistyöstä elintarvikkeita koskevien kysymysten tieteellisessä tutkimisessa EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 100 a artiklan,ottaa huomioon komission ehdotuksen (1),toimii yhdessä Euroopan parlamentin kanssa (2),ottaa huomioon talous- ja sosiaalikomitean lausunnon (3),sekä katsoo, ettäsisämarkkinoiden toteuttaminen ja asianmukainen toiminta elintarvikealalla vaatii elintarvikkeita koskevien tieteellisten kysymysten tutkimista ja arvioimista, erityisesti kun kyseessä on ihmisten terveyteen liittyvät kysymykset,kuluttajilla on oikeus hyötyä erityisesti ravitsemukselliselta, mikrobiologiselta ja toksikologiselta kannalta vaarattomia elintarvikkeita suosivasta yhteisön politiikasta,avukseen tässä tehtävässä komissio on perustanut päätöksellä 74/234/ETY (4) elintarvikealan tiedekomitean,tämän komitean kuulemista kansanterveyttä koskevissa kysymyksissä edellytetään nyt useissa direktiiveissä, kuten erityisruokavaliotuotteita, elintarvikkeiden kanssa kosketuksiin joutuvia materiaaleja, lisäaineita, aromeja ja uuttamisliuottimia koskevissa direktiiveissä,elintarvikealan tiedekomitean olisi oltava paljon laajemmin mukana elintarvikkeita ja ruokavalioita sekä kansanterveyttä koskevissa yhteisön politiikoissa,on kuluttajien ja teollisuuden etujen mukaista, että elintarvikkeiden turvallisuuteen liittyviä aloja koskevien tieteellisten tietojen keräysjärjestelmä on riippumaton, avoin ja tehokas ja että se kertoo kaikkien jäsenvaltioiden olemassa olevan tilanteen,komitean tehokkaan toiminnan varmistamiseksi komission on voitava hyötyä jäsenvaltioiden tieteellisestä tuesta,komissio tarvitsee tieteellistä tukea myös muiden, sisämarkkinoiden toiminnan kannalta olennaisten yleisesti kiinnostavien kysymysten osalta, kuten elintarvikkeiden pilaantumista koskevissa tapauksissa sekä yleisesti, kun on tarpeen kehittää uusi, ihmisten terveydelle mahdollisesti haitallisia elintarvikkeita koskeva lainsäädäntö,näiden tehtävien onnistumisen varmistamiseksi komission on voitava hyötyä jäsenvaltioiden tarjoamista tiedoista ja avusta, jotka helpottavat sen tehtävän suorittamista,jäsenvaltioissa on erilaisia laitoksia, joiden tehtävänä on antaa hallituksilleen tieteellisestä tukea elintarvikkeita koskevissa kysymyksissä; on tarpeen käyttää tehokkaasti näitä voimavaroja yhteisön toimien ylläpitämiseksi yhteistyön avulla,jäsenvaltioiden on voimavarojensa rajoissa toteutettava kaikki aiheelliset toimenpiteet, mukaan lukien rahoitukselliset toimenpiteet, sen varmistamiseksi, että niiden toimivaltaiset viranomaiset ja laitokset voivat olla yhteistyössä komission kanssa ja auttaa sitä elintarvikkeita koskevien yleisesti kiinnostavien kysymysten tieteellisessä tutkimisessa,on siten tärkeää lähentää näihin laitoksiin sovellettavia säännöksiä, jotta nämä voisivat toimia yhteistyössä komission kanssa tulevien, elintarvikkeiden vapaan liikkuvuuden takaavien lakien kehittämiseksi kaiken saatavilla olevan tieteellisen tiedon perusteella,on tarpeen laajentaa ja vahvistaa elintarvikealan tiedekomitean pätevyyttä ja asiantuntemusta, erityisesti komission tehokkuuden lisäämiseksi elintarvikkeita koskevilla aloilla,on tarpeen säätää kolmansien maiden mahdollisuudesta osallistua tähän yhteistyöhön,komissio huolehtii tämän yhteistyön johtamisesta ja jäsenvaltioiden on puolestaan avustettava tässä tehtävässä pysyvässä elintarvikekomiteassa, jasisämarkkinoiden toteuttamisen olisi lisättävä komission osallistumista elintarvikkeita koskeviin kokouksiin ja työskentelyyn niin kansainvälisissä järjestöissä kuin myös kahdenvälisten suhteiden osalta,ON ANTANUT TÄMÄN DIREKTIIVIN:1 artikla 1. Jäsenvaltioiden on toteutettava aiheelliset toimenpiteet sen varmistamiseksi, että niiden toimivaltaiset viranomaiset ja laitokset voivat toimia yhteistyössä komission kanssa ja antaa sille tarvittavaa apua elintarvikkeita koskevien yleisesti kiinnostavien kysymyksien tieteellisessä tutkimisessa, erityisesti kansanterveyden alalla, kuten lääketieteeseen, ravitsemukseen, toksikologiaan, biologiaan, terveydenhoitoon, elintarviketeknologioihin, bioteknologiaan, elintarvikkeisiin ja uusiin menettelyihin, vaarojen arviointitekniikoihin, fysiikkaan ja kemiaan liittyvissä tieteissä.2. a) Tässä direktiivissä tarkoitettua yhteistyömenettelyä sovelletaan, kun neuvoston säädöstä varten tarvitaan elintarvikealan tiedekomitean lausuntoa.b) Tässä direktiivissä tarkoitettua yhteistyömenettelyä sovelletaan tarvittaessa muihin terveyden suojelemista ja ihmisten turvallisuutta koskeviin kysymyksiin, jotka liittyvät elintarvikkeiden kulutukseen, 5 artiklassa säädettyä menettelyä noudattaen tehdyn päätöksen mukaisesti.2 artikla Jokaisen jäsenvaltion on nimettävä viranomainen tai laitos, jonka tehtävänä on yhteistyö komission kanssa ja 3 artiklassa tarkoitettujen tehtävien jakaminen soveltuvien, alueelleen sijoittautuneiden laitosten kesken, ja ilmoitettava tästä komissiolle.Komissio julkaisee Euroopan yhteisöjen virallisessa lehdessä luettelon ensimmäisessä alakohdassa tarkoitetuista nimetyistä viranomaisista ja päivittää sitä.Jokaisen nimetyn viranomaisen on toimitettava komissiolle luettelo yhteistyömenettelyyn osallistuvista laitoksista ja niiden pätevyydestä sekä kaikki tähän luetteloon tehtävät muutokset. Komissio ilmoittaa nämä tiedot ensimmäisessä alakohdassa tarkoitetuille viranomaisille ja muille, joita asia koskee.3 artikla 1. Yhteistyöhön osallistuvien laitosten pääasialliset tehtävät luetellaan liitteessä.2. Jäljempänä tarkoitetut toimenpiteet toteutetaan 5 artiklassa säädettyä menettelyä noudattaen:- yhteistyön hallinnollisen johdon sääntöjen määritteleminen, joihin kuuluu:- elintarvikealan tiedekomitean muotoileminen suositusten avoimuuden varmistamiseksi toteutettavat toimenpiteet;- asiakirjojen esittämiseen ja arviointiin liittyvät menettelyt;- tehtävien ja niiden tärkeysjärjestyksen luettelon määritteleminen ja vähintään puolivuosittain tapahtuva päivittäminen.3. Edellä 2 kohdan toisen luetelmakohdan perusteella hyväksytyn tehtäväluettelon mukaisesti suoritettavat tehtävät on jaettava 5 artiklassa säädettyä menettelyä noudattaen erikoistuneen tieteellisen pätevyyden perusteella ja jäsenvaltioissa käytettävissä olevien voimavarojen rajoissa.4 artikla Kuultuaan 2 artiklassa tarkoitettuja viranomaisia tai laitoksia komissio voi pyytää kolmansien maiden laitoksia osallistumaan, vapaaehtoisesti, tämän direktiivin tavoitteiden saavuttamiseksi tarvittavien tehtävien suorittamiseen ja erityisesti 3 artiklan 2 kohdan toisessa alakohdassa lueteltujen tehtävien suorittamiseen. Kun kolmannen maan laitos suostuu osallistumaan tehtävien suorittamiseen, komissio ottaa tämän osallistumisen huomioon 3 artiklan 3 kappaleessa säädetyn tehtävien jaon yhteydessä.Ensimmäisessä alakohdassa tarkoitetusta osallistumisesta ei missään tapauksessa saa aiheutua kuluja yhteisön budjettiin.5 artikla Komissiota avustaa päätöksellä 69/414/ETY (5) perustettu elintarvikealan pysyvä komitea, jäljempänä `komitea`.Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.Komissio päättää suunnitelluista toimenpiteistä, jos ne ovat komitean lausunnon mukaiset.Jos suunnitellut toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä.Jos neuvosto ei ole ratkaissut asiaa kolmen kuukauden määräajassa siitä, kun asia on tullut vireille neuvostossa, komissio tekee päätöksen ehdotetuista toimenpiteistä, jollei neuvosto ole yksinkertaisella enemmistöllä hylännyt mainittuja toimenpiteitä.6 artikla Komissio laatii Euroopan parlamentille ja neuvostolle kertomuksen elintarvikealan tiedekomitean rakenteista, työstä ja tehokkuudesta kolmen vuoden kuluessa tämän direktiivin täytäntöönpanosta ja sen jälkeen joka kolmas vuosi.7 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan ennen 1 päivää kesäkuuta 1993. Niiden on ilmoitettava tästä komissiolle viipymättä.Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään.2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle.8 artikla Tämä direktiivi on osoitettu kaikille jäsenvaltioille.Tehty Brysselissä 25 päivänä helmikuuta 1993.Neuvoston puolestaPuheenjohtajaJ. TRØJBORG(1) EYVL N:o C 108, 23.4.1991, s. 7ja EYVL N:o C 107, 28.4.1992, s. 13(2) EYVL N:o C 94, 13.4.1992, s. 286, ja 20 päivänä tammikuuta 1993 tehty päätös.(3) EYVL N:o C 14, 20.1.1992, s. 6(4) EYVL N:o L 136, 20.5.1974, s. 1(5) EYVL N:o L 291, 19.11.1969, s. 9LIITE Yhteistyöhön osallistuvien laitosten pääasialliset tehtävät koostuvat erityisesti seuraavista:- laatia pöytäkirjoja elintarvikkeiden ainesosia koskevien vaarojen arvioimiseksi ja ravintoarvon arviointimenetelmien ajan tasalle saattaminen;- arvioida ruokavalion riittävää ravintoarvoa;- tutkia komissiolle yhteisön lainsäädännön mukaisesti esitettyjä testituloksia ja laatia erikoistutkimus elintarvikealan tiedekomitean arvioitavaksi;- tehdä kulutuskyselyjä elintarvikkeiden osalta, erityisesti niiltä osin kuin on tarpeen määrittää tai arvioida elintarvikkeiden lisäaineiden käyttöolosuhteita tai vahvistaa raja-arvot muille, elintarvikkeisiin kuuluville aineille;- suorittaa kyselyjä eri jäsenvaltioiden ruokavalioiden osatekijöistä tai elintarvikkeiden biologisista tai kemiallisista vieraista aineista;- auttaa komissiota noudattamaan yhteisön kansainvälisiä sitoumuksia toimittamalla sille elintarvikkeiden turvallisuutta koskevaa erityistietoa.


Avis juridique important

|

31979L0663

Neuvoston direktiivi 79/663/ETY, annettu 24 päivänä heinäkuuta 1979, tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä annetun neuvoston direktiivin 76/769/ETY liitteen täydentämisestä

Virallinen lehti nro L 197 , 03/08/1979 s. 0037 - 0038 Kreikank. erityispainos: Luku 13 Nide 8 s. 0182  Espanjank. erityispainos: Luku 13 Nide 10 s. 0138  Portugalink. erityispainos: Luku 13 Nide 10 s. 0138  Suomenk. erityispainos Alue 13 Nide 10 s. 0041  Ruotsink. erityispainos Alue 13 Nide 10 s. 0041

NEUVOSTON DIREKTIIVI,annettu 24 päivänä heinäkuuta 1979,tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä annetun neuvoston direktiivin 76/769/ETY liitteen täydentämisestä (79/663/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 100 artiklan,ottaa huomioon komission ehdotuksen(1),ottaa huomioon Euroopan parlamentin lausunnon(2),ottaa huomioon talous- ja sosiaalikomitean lausunnon(3),sekä katsoo, ettätietyn tyyppisissä lampuissa, tuhkakupeissa ja muissa koriste-esineissä on lasisäiliöitä, jotka sisältävät erittäin myrkyllisiä, haitallisia tai helposti syttyviä nesteitä (esimerkiksi hiilitetrakloridia, trikloorietyleeniä tai tetrakloorietyleeniä),nämä esineet eivät aina ole riittävän vakaita ja erityisesti pienet lapset kaatavat ne helposti, jolloin lasisäiliö särkyy, neste karkaa, ja erittyy myrkyllisiä ja haitallisia höyryjä, joiden ensimmäisiä uhreja ovat lapset; ainakin kaksi kuolemantapausta on sattunut tämän tyyppisissä onnettomuuksissa,tällaisten esineiden rikkoutuminen voi myös aiheuttaa tulipalon tai räjähdyksen,useampien onnettomuuksien ja erityisesti kuolemantapausten välttämiseksi on ehdottoman tärkeää kieltää myös mahdollisimman pian yhteisön tasolla tällaisten vaarallisia nesteitä sisältävien esineiden saattaminen markkinoille ja käyttö,eräiden jäsenvaltioiden jo säätämät kiellot vaikuttavat yhteismarkkinoiden toimintaan; sen vuoksi on tarpeen yhtenäistää jäsenvaltioiden asiaa koskevat lainsäädännön säännökset ja samalla muuttaa tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä 27 päivänä heinäkuuta 1976 annetun neuvoston direktiivin 76/769/ETY liitettä(4),lisäksi perusteelliset tutkimukset ovat osoittaneet, että aine tris(2,3-dibromipropyyli)fosfaatti [CAS N:o 126-72-7], jota käytetään tekstiilien ja vaatteiden ja erityisesti lastenvaatteiden palonestoaineena, on terveydelle vaarallinen; sen käyttöä olisi sen vuoksi rajoitettava,edellä mainituista aineista on joissakin jäsenvaltioissa annettu säännöksiä; nämä säännökset poikkeavat toisistaan markkinoille saattamisen ja käytön edellytysten osalta; nämä erot muodostavat kaupan esteen, ja niillä on suora vaikutus yhteismarkkinoiden toteuttamiseen ja toimintaan, jasen vuoksi on tarpeen muuttaa direktiivin 76/769/ETY liitettä myös tältä osin,ON ANTANUT TÄMÄN DIREKTIIVIN:1 artiklaTäydennetään direktiivin 76/769/ETY liitettä seuraavasti:a) lisätään seuraavat kohdat:>TAULUKON PAIKKA>b) lisätään seuraavat alaviitteet:"(1) EYVL N:o 196, 16.8.1967, s. 1(2) EYVL N:o 88, 7.4.1979, s. 1"2 artikla1. Jäsenvaltioiden on saatettava tämän direktiivin noudattamisen edellyttämät säännökset voimaan 12 kuukauden kuluessa sen tiedoksi antamisesta sekä ilmoitettava tästä komissiolle viipymättä.2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle.3 artiklaTämä direktiivi on osoitettu kaikille jäsenvaltioille.Tehty Brysselissä 24 päivänä heinäkuuta 1979.Neuvoston puolestaPuheenjohtajaM. O'KENNEDY(1) EYVL N:o C 96, 12.4.1979, s. 3(2) EYVL N:o C 127, 21.5.1979, s. 69(3) 27 päivänä kesäkuuta 1979 annettu lausunto(4) EYVL N:o L 262, 27.9.1976, s. 201


Avis juridique important

|

31995L0034

Kahdeksastoista komission direktiivi 95/34/EY, annettu 10 päivänä heinäkuuta 1995, kosmeettisia valmisteita koskevan jäsenvaltioiden lainsäädännön lähentämisestä annetun neuvoston direktiivin 76/768/ETY liitteiden II, III, VI ja VII mukauttamisesta tekniikan kehitykseen (ETA:n kannalta merkityksellinen teksti)

Virallinen lehti nro L 167 , 18/07/1995 s. 0019 - 0021

KAHDEKSASTOISTA KOMISSION DIREKTIIVI 95/34/EY,annettu 10 päivänä heinäkuuta 1995,kosmeettisia valmisteita koskevan jäsenvaltioiden lainsäädännön lähentämisestä annetun neuvoston direktiivin 76/768/ETY liitteiden II, III, VI ja VII mukauttamisesta tekniikan kehitykseen (ETA:n kannalta merkityksellinen teksti) EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon kosmeettisia valmisteita koskevan jäsenvaltioiden lainsäädännön lähentämisestä 27 päivänä heinäkuuta 1976 annetun neuvoston direktiivin 76/768/ETY (1), sellaisena kuin se on viimeksi muutettuna komission direktiivillä 94/32/EY (2), ja erityisesti sen 8 artiklan 2 kohdan,on kuullut kosmetiikka-alan tiedekomiteaa,sekä katsoo, ettäfurokumariinit on todettu fotomutageenisiksi ja fotokarsinogeenisiksi; käytettävissä olevat tieteelliset, tekniset ja epidemiologiset tutkimukset ja tiedot eivät saaneet kosmetiikka-alan tiedekomiteaa päätymään tulokseen, että suojaavien suotimien yhdistäminen furokumariineihin takaisi furokumariineja yli tietyn vähimmäispitoisuuden sisältävien aurinkovoiteiden ja rusketustuotteiden vaarattomuuden; sen vuoksi on tarpeen kansanterveyden suojelemiseksi rajoittaa furokumariinien pitoisuus näissä tuotteissa alle 1mg/kg,4-tert-butyyli-3-metoksi-2,6-dinitrotolueeni (ambrettimyski) on todettu voimakkaasti fotoallergeeniseksi; viimeaikaisten tieteellisten tutkimusten mukaan tämän aineen käyttäminen kosmeettisissa tuotteissa muodostaa vaaran ihmisten terveydelle ja sen vuoksi sen käyttö olisi kiellettävä,di - isobutyyli - fenoksi - etoksi - etyylimetyylibentsyyli - ammoniumkloridin (bentsetoniumkloridi) myrkyllisyysarviointi osoittaa selvästi tämän ainesosan huomattavan myrkyllisyyden; jos tätä ainesosaa käytetään kosmeettisissa tuotteissa, turvamarginaali on ihmisen terveyden kannalta riittämätön, ja sen vuoksi sen käyttö olisi kiellettävä,ihmissolut, -kudokset tai -tuotteet voivat levittää Creutzfeldt-Jakobin tautia, ihmisen aivojen sienimäistä rappeutumaa, sekä joitakin virustauteja ja sen vuoksi niiden käyttö kosmeettisissa tuotteissa on tällä hetkellä käytettävissä olevien tieteellisten tietojen perusteella kiellettävä,3,3-bis(4-hydroksifenyyli)ftalidia(fenoliftaleiini *) koskevat myrkyllisyystutkimukset osoittavat selvän klastogeenisen vaikutuksen in vitro ja turvamarginaali on vähäinen, erityisesti lasten kohdalla; sen vuoksi sen käyttö olisi kiellettävä,uusimpien tieteellisten ja teknisten tutkimusten perusteella voidaan 2-syaani-3,3-difenyyliakryylihappo, 2-etyyliheksyyliesteriä käyttää ultraviolettisuotimena kosmeettisissa tuotteissa, jatässä direktiivissä säädetyt toimenpiteet ovat kosmeettisia valmisteita koskevien kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevän komitean lausunnon mukaiset,ON ANTANUT TÄMÄN DIREKTIIVIN:1 artikla Muutetaan direktiivi 76/768/ETY tämän direktiivin liitteen mukaisesti.2 artikla 1. Jäsenvaltioiden on toteutettava kaikki tarvittavat toimenpiteet sen varmistamiseksi, että 1 päivästä heinäkuuta 1996 alkaen yhteisöön sijoittautuneet valmistajat ja maahantuojat eivät saata markkinoille liitteessä tarkoitettuja valmisteita, jotka eivät ole tämän direktiivin säännösten mukaisia.2. Jäsenvaltioiden on toteutettava kaikki tarvittavat toimenpiteet sen varmistamiseksi, että liitteessä tarkoitettuja 1 kohdassa mainittuja aineita sisältäviä valmisteita ei myydä eikä muuten toimiteta kuluttajalle 30 päivänä kesäkuuta 1997 jälkeen.3 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 30 päivänä kesäkuuta 1996. Niiden on ilmoitettava tästä komissiolle viipymättä.Näissä jäsenvaltioiden antamissa säännöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään.2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle.4 artikla Tämä direktiivi tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.5 artikla Tämä direktiivi on osoitettu kaikille jäsenvaltioille.Tehty Brysselissä 10 päivänä heinäkuuta 1995.Komission puolestaEmma BONINOKomission jäsen(1) EYVL N:o L 262, 27.9.1976, s. 169(2) EYVL N:o L 181, 15.7.1994, s. 31LIITE Muutetaan direktiivin 76/768/ETY liitteet seuraavasti:1. Liite IIa) Korvataan viitenumero 358 seuraavalla numerolla:"358. Furokumariinit (esim. trioksialeeni *, 8-metoksipsoraleeni, 5-metoksipsoraleeni) lukuun ottamatta valmistusaineina käytettyjen luontaisten aromiaineiden normaaliin sisältöön kuuluvat.Auringonsuoja- ja rusketustuotteissa furokumariineja olisi oltava alle 1 mg/kg."b) Lisätään seuraavat numerot:"414. 4-tert-butyyli-3-metoksi-2,6-dinitrotolueeni (ambrettimyski)415. di-isobutyyli-fenoksi-etoksi-etyylidimetyylibentsyyliammoniumkloridi (bentsetoniumkloridi)416. ihmissolut, -kudokset tai -tuotteet417. 3,3-bis(4-hydroksifenyyli)ftalidi (fenolftaleiini *)"2. Liite III, 2 osa:Poistetaan viitenumero 3.3. Liite VI, 2 osa:- Poistetaan viitenumero 15.- Korvataan viitenumeroiden 2, 16, 21, 29, 30 kohdalla päivämäärä "30 päivänä kesäkuuta 1995" päivämäärällä "30 päivänä kesäkuuta 1996".4. Liite VIIa) 1 osa:Liitetään viitenumero seuraavasti:>TAULUKON PAIKKA>b) 2 osa:Korvataan viitenumeroiden 2, 5, 6, 12, 13, 17, 25, 26, 29, 32, 33 ja 34 kohdalla päivämäärä "30 päivänä kesäkuuta 1995" päivämäärällä "30 päivänä kesäkuuta 1996".


Avis juridique important

|

31994L0072

Neuvoston direktiivi 94/72/EY, annettu 19 päivänä joulukuuta 1994, yhteisön ajokortista annetun direktiivin 91/439/ETY muuttamisesta

Virallinen lehti nro L 337 , 24/12/1994 s. 0086 - 0086 Suomenk. erityispainos Alue 7 Nide 5 s. 0188  Ruotsink. erityispainos Alue 7 Nide 5 s. 0188

NEUVOSTON DIREKTIIVI 94/72/EY,annettu 19 päivänä joulukuuta 1994,yhteisön ajokortista annetun direktiivin 91/439/ETY muuttamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon Norjan kuningaskunnan, Itävallan tasavallan, Suomen tasavallan ja Ruotsin kuningaskunnan liittymisehdoista ja niiden sopimusten mukautuksista, joihin Euroopan unioni perustuu, tehdyn asiakirjan (), jäljempänä "vuoden 1994 liittymisasiakirja", ja erityisesti sen 169 artiklan,ottaa huomioon komission ehdotuksen,sekä katsoo, ettäSuomen ja Ruotsin antama ajokortti on malliltaan muovitettu; toisen yhteisön mallin mukaisen ajokortin käyttöön ottamista koskevaa tutkimusta odotettaessa Suomen tasavallalle ja Ruotsin kuningaskunnalle olisi annettava lupa jatkaa nykyisen mallinsa mukaisen ajokortin antamista 31 päivään joulukuuta 1997; tämän vuoksi olisi muutettava direktiiviä 91/439/ETY (), javuoden 1994 liittymissopimuksen 2 artiklan 3 kohdan perusteella Euroopan yhteisön toimielimet voivat ennen liittymistä säätää liittymisasiakirjan 169 artiklassa tarkoitetuista toimenpiteistä, joita sovelletaan liittymissopimuksen voimaantulopäivästä edellyttäen, että kyseinen sopimus tulee voimaan,ON ANTANUT TÄMÄN DIREKTIIVIN:1 artiklaLisätään direktiivin 91/439/ETY 1 artiklan 1 kohtaan virke seuraavasti: "Suomen tasavalta ja Ruotsin kuningaskunta voivat kuitenkin jatkaa nykyisen mallinsa mukaisen ajokortin antamista 31 päivään joulukuuta 1997."2 artiklaTämä direktiivi tulee voimaan vuoden 1994 liittymissopimuksen voimaantulopäivänä edellyttäen, että kyseinen sopimus tulee voimaan.3 artiklaTämä direktiivi on osoitettu kaikille jäsenvaltioille.Tehty Brysselissä 19 päivänä joulukuuta 1994.Neuvoston puolestaPuheenjohtajaK. KINKEL() EYVL N:o C 241, 29.8.1994, s. 21() EYVL N:o L 237, 24.8.1991, s. 1